Ville Kaarnakarin kirja yhdesä talvi- ja jotkosodan legendasta.

Einar Schadewitz (1917-1981) oli suomalainen sotilas ja Mannerheim-ristin ritari 110. Hän taisteli talvisodassa Jääkäripataljoona 3:n riveissä ja nousi kuuluisuuteen Summan taistelussa.

Tarinan mukaan hän hyppäsi vihollisen panssarivaunun päälle, koputti kansiluukkuun ja huusi: ”Avvaa iivana, tiällä kuolema kolukuttelloo!” Taistelun melskeessä panssarivaunumiehistö ei saanut selvää huudosta ja luuli koputtajan olevan omia. Kun venäläinen sotilas avasi luukun, Einar Schadewitz heitti panssarin sisään käsikranaatin ja tuhosi vaunun.

Jatkosodassa Schadewitz taisteli Adolf Ehnroothin johtaman Jalkaväkirykmentti 7:n riveissä. Raskaan hyökkäysvaiheen taisteluissa 1941 ja 1942 hän osoitti sellaista kylmäpäisyyttä ja määrätietoista taistelutahtoa, että hänet nimitettiin Mannerheim-ristin ritariksi.

Ville Kaarnakari kertoo sotasankarin huikean tarinan muun muassa Schadewitzin perikunnalta saadun aineiston perusteella.

Ville Kaarnakari on toiminut strategiasuunnittelijana viestinnän maailmassa. Sotilasarvoltaan hän on reservin majuri. Kirjailija on palvellut myös rauhanturvaajana Lähi-Idässä. Hän on tullut tunnetuksi ennen kaikkea sotatrillereistään, joissa kuvitteelliset tapahtumat on taitavasti sijoitettu todellisten historiallisten tapahtumien kehyksiin.

Minervan kustantama kirja ilmestyy viikolla 8.